Diari Oficial de la Generalitat Valenciana


Sumari del DOGV 2992, del 15-05-1997 (1997/6983)

ORDRE d'1 d'abril del 1997, de la Conselleria de Benestar Social, per la qual es modifica l'Ordre de 16 de desembre del 1996, de la Conselleria de Cultura, Educació i Ciència, i s'obri un nou termini de presentació de sol·licituds per a l'obtenció de dues beques.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2992

Data del DOGV
:   15-05-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6983


Data del document
:   01-03-1997

Organisme emissor
:   Conselleria de Benestar Social

Tipus de document
:   Ordre

Anàlisi jurídica

ORDRE d'1 d'abril del 1997, de la Conselleria de Benestar Social, per la qual es modifica l'Ordre de 16 de desembre del 1996, de la Conselleria de Cultura, Educació i Ciència, i s'obri un nou termini de presentació de sol·licituds per a l'obtenció de dues beques. [
  
L'Ordre de 16 de desembre del 1996, de la Conselleria de Cultura, Educació i Ciència (DOGV núm. 2.923, de 5 de febrer), convocava un màxim de quatre beques destinades a la formació, el perfeccionament i l'actualització dels tècnics i professionals de l'activitat fisicoesportiva de la Comunitat Valenciana.
  
Una vegada resolta la convocatòria, per Resolució de 10 de març del 1997, del director general de l'Esport, havent-se adjudicat únicament dues de les quatre beques convocades i en consideració a l'interés que per a l'esport d'elit té la concessió d'aquestes beques, es considera oportú obrir un nou termini de presentació de sol·licituds.
  
En virtut d'això, fent ús de les competències en matèria d'esport assignades a la Conselleria de Benestar Social pel Decret 4/1997, de 26 de febrer, del president de la Generalitat Valenciana, i de conformitat amb allò que s'ha disposat en l'article 35 de la Llei 5/1983, de 30 de desembre, del Govern Valencià.
  
  
  
ORDENE
  
  
Primer
  
Obrir un nou termini de 15 dies hàbils, a comptar des de l'endemà de la publicació de aquesta ordre en el Diari Oficial de la Generalitat Valenciana, per a la presentació de les sol·licituds i la documentació a la qual es refereix la base quarta de l'annex primer de l'Ordre de 16 de desembre del 1996, de la Conselleria de Cultura, Educació i Ciència, per la qual es convocaven beques destinades a la formació, el perfeccionament i l'actualització dels tècnics i professionals de l'activitat fisicoesportiva de la Comunitat Valenciana (DOGV núm. 2.923, de 5 de febrer).
  
  
Segon
  
Les sol·licituds es presentaran al Registre General de la Conselleria de Benestar Social, siti al passeig de l'Albereda núm. 16 de València, a les direccions territorials d'Alacant, Castelló i València, o a qualsevol dels llocs que es refereix l'article 38 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
  
  
Tercer
  
Les referències a la Conselleria de Cultura, Educació i Ciència contingudes en l'Ordre de 16 de desembre del 1996 citada, s'entendran fetes a la Conselleria de Benestar Social.
  
  
  
DISPOSICIÓ FINAL
  
  
Primera
  
Contra aquesta ordre, que posa fi a la via administrativa, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des del dia de la seua publicació. La interposició del recurs requerirà comunicació prèvia a la Conselleria de Benestar Social.
  
Tot això de conformitat amb allò que s'ha disposat en els articles 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
  
València, 1 d'abril de 1997
  
  
La consellera de Benestar Social,
  
MARCELA MIRÓ PÉREZ